Chiapher Leoness

*\*หมายเหตุ ในหน้านี้กล่าวถึงเฉพาะชิอาเฟอร์ ลิโอเนส ใน AU Scienia เท่านั้น ซึ่งจะมีความคลาดเคลื่อนกับต้นฉบับในเรื่องวันเวลาของเหตุการณ์\**

## ชิอาเฟอร์ ลิโอเนส

### ชื่อเต็ม

ชิอาเฟอร์ / Chiapher (หรือจะเขียนว่าเชียเฟอร์ก็ได้)

### พลัง/ความสามารถพิเศษ

เรียนรู้ได้เร็ว มีความอดทนทางกายมากกว่ามนุษย์ปกติ 2 เท่า อับโชคได้ตลอดเวลา(?)

### ชอบ

ความสงบ ธรรมชาติ งานถ่ายภาพ คอมพิวเตอร์ ร้องเพลง

### เกลียด

จอฟ้า เข็มฉีดยา ความวุ่นวาย คนปากเสีย คนตรรกะป่วย เด็ก

### TTR

TTR-ME (มิววี่โคโค่)

**ชิอาเฟอร์ ลิโอเนส** (อังกฤษ: Chiapher Leoness) หรือ **เชียเฟอร์** โปรแกรมเมอร์และช่างภาพหนึ่งในสมาชิกกลุ่มเอผู้หมายจะเป็นคู่แข่งกับคาเรน ชาร์ลส์ แอสตัน ไม่ค่อยมีบทบาทสำคัญภายในกลุ่มเนื่องจากมีผู้ที่ฝีมือดีกว่าอยู่มากแล้ว แต่กระนั้นความโดดเด่นก็ไม่ได้ด้อยลงไปนัก เขาได้รับการกล่าวขานว่าเป็น "ไบรอันสอง" โดยได้มาจากความอับโชคของเขาในหลายๆ ด้าน

ชิอาเฟอร์เป็นหนึ่งในตัวละครผู้เล่นของ TTR-ME เช่นเดียวกับ เร็น กอร์นอล เพื่อนสนิทจากเมืองเดิมของเขา โดยทั้งสองมีต้นแบบมาจากตัวละครในนวนิยายเรื่อง Ogimi [Who am I?]

## บุคลิกภาพ

### ลักษณะภายนอก

ผมสีทองหยกศก ดวงตาสีเขียวมรกต มีรอยใต้ตาทั้งสองข้าง ผิวขาว รูปร่างสูง มีกล้ามเนื้อปรากฏให้เห็นเล็กน้อยเนื่องจากต้องรับหน้าที่เป็นทหารนักล่าในสมัยสงคราม สวมเสื้อคอโปโลสีน้ำทะเล กางเกงวอร์ม และรองเท้าผ้าใบสีน้ำเงิน การแต่งกายในลักษณะนี้ก็เพื่อให้สามารถหามุมในการถ่ายภาพได้สะดวกยิ่งขึ้น นอกจากนี้ยังสะพายกระเป๋าโน้ตบุ๊กและกล้องไว้บนไหล่อยู่ตลอดเวลา (แต่มักจะวาดแค่กระเป๋าโน้ตบุ๊กอย่างเดียว)

### ลักษณะนิสัย

แม้ปากจะบอกว่าไม่ชอบเข้าสังคม แต่หลายครั้งเขาก็เผลอชวนคนอื่นคุยโดยไม่รู้ตัว พูดด้วยน้ำเสียงแข็งอยู่ตลอด อาจมีพูดติดตลกออกมาบ้าง ดื้อรั้น ชอบโต้เถียง มองทุกอย่างให้เลวร้ายไว้ก่อนเพื่อจะได้โล่งอกเวลาพบเรื่องดี เมื่อหมดความอดทนจะแสดงออกด้วยการนิ่งและพูดปัด ยิ้มไม่บ่อย ชอบถอนหายใจ ถ้าร้องขออะไรจะตอบปฏิเสธในราวๆ 4 ครั้งแรก หลังจากนั้นก็ยอมทำแต่โดยดี ลึกๆ แล้วก็แอบเป็นห่วงคนในกลุ่มเวลาพบหายนะเหมือนกัน

## ประวัติ

*\*เนื้อหาด้านล่างนี้อาจมี Spoiler\**

ชิอาเฟอร์อยู่ในครอบครัวที่ถือว่ามีฐานะในระดับหนึ่ง มีพ่อแม่คอยดูแลและฝึกทักษะต่างๆ ให้ แต่เดิมเป็นเด็กที่ยิ้มแย้ม มีอารมณ์ขัน ช่างพูด เรียนรู้ได้อย่างรวดเร็ว เมื่ออายุได้ 12 ปี เขาได้ถูกใช้เป็นเครื่องไถ่โทษให้กับกองปราบอสูรหลังจากที่ฝ่ายแม่ได้ทำผิดอย่างมหันต์ สิ่งที่ได้รับมาคือรหัสประจำตัวสัตว์สังเคราะห์ **A-0552-2** และระบบร่างกายใหม่ที่สามารถทนต่อความเจ็บปวดต่างๆ ได้เป็นอย่างดี แต่นั่นก็แลกด้วยความสูญเสียที่เกิดขึ้นอย่างต่อเนื่อง เพียงไม่กี่วันหลังจากถูกปล่อยตัวกลับมาในเขตของมนุษย์ พ่อของเขาก็เสียชีวิตลง ต่อด้วยเพื่อนในโรงเรียนที่ต่างก็สนิทกับเขา ด้วยความที่ไม่สามารถหาสาเหตุการตายของแต่ละคนได้ ทำให้ชิอาเฟอร์เข้าใจผิดคิดว่าเป็นเพราะตนเอง ต่อมาจึงกลายเป็นคนที่หยาบกระด้าง ชอบปลีกตัว ทั้งนี้ก็เพื่อไม่ให้ใครมาสนิทกับตนและถูกฆ่าไปอีก

ในช่วงที่กำลังจะขึ้นเรียนในชั้นเกรด 10 เขาได้รู้เบื้องหลังมาจากพ่อของเร็นว่า ทั้งหมดที่เกิดขึ้นนั้นเป็นแผนของพวกกองปราบอสูรที่ต้องการให้ชิอาเฟอร์มีความพร้อมสำหรับการเป็นนักฆ่าที่ไม่มีใครหยุดได้ นับแต่นั้นเขาจึงหันเข้าหาฝ่ายอสูรอย่างเต็มตัว และเกลียดใครก็ตามที่มีแนวคิดเดียวกับพวกกองปราบ เป็นเหตุให้ทะเลาะกับชิโระ ราฟาเสะอยู่บ่อยครั้ง ส่วนของนิสัยเขาพยายามปรับให้ดีขึ้นโดยการพูดให้มีมุกตลกเหมือนดังเช่นเมื่อก่อน และหาทางคุยกับคนอื่นให้มากขึ้น

### การศึกษา

ช่วงเกรด 1-9 เรียนในระบบปกติ และเรียนแผนการเรียนพิเศษในช่วงเกรด 10 เช่นเดียวกับเร็น หลังจบการศึกษาขั้นพื้นฐานก็เรียนต่อในสาขาการถ่ายภาพ ผลการเรียนอยู่ในระดับดี

สำหรับทักษะการเขียนโปรแกรมนั้น ได้มาจากค่ายอบรมของมหาวิทยาลัยแห่งหนึ่ง โดยรับการอบรมเป็นเวลา 14 วัน ภาษาโปรแกรมที่สามารถเขียนได้ในตอนนั้น คือ C C++ และ Prolog (สำหรับ Prolog เป็นการศึกษาด้วยตัวเองระหว่างค่าย)

### การทำงาน

หลังเรียนจบระดับปริญญาตรี ก็เข้าทำงานเป็นช่างภาพในสำนักข่าวแห่งหนึ่ง มีการเล่าลือกันมาว่าเขาอาศัยเส้นสายจากพี่สาวซึ่งเป็นนักข่าวในการเข้าทำงาน ชิอาเฟอร์ไม่ค่อยชอบความล้าหลังด้านเทคโนโลยีของที่นี่นัก แต่ก็ยังคงทำงานต่อเพราะนอกจากสำนักข่าวนี้แล้วก็ไม่มีที่ใดเปิดรับเขาอีก ทว่า หลังทำงานได้ไม่กี่เดือน ก็ถูกไล่ออกเพราะความสับเพร่าในการส่งภาพ และอีกส่วนหนึ่งคือถูกสืบทราบมาว่าเป็นหนึ่งในคนที่กองปราบหมายตัวเอาไว้

ในระยะที่เกิดสงคราม ชิอาเฟอร์เข้ามาในองค์กรเพื่อความเท่าเทียมทุกชีวิต (Organisation for Creatures Equality: OCE) โดยผ่านการชักชวนจากฮิวะนาบะ โอกิมิ ผู้ร่วมห้องในหอพักเก่า เขาได้ทำงานในตำแหน่งทหารนักล่าซึ่งมีหน้าที่ในการกำจัดสัตว์สังเคราะห์ที่มีความประสงค์ร้ายกับทั้งองค์กรและมนุษย์ เมื่อเข้าสู่ SCIENIA ก็เปิดรับจ้างทั่วไปเพื่อหาเลี้ยงชีพ

### ความสัมพันธ์

* *เชอร์เวล ลิโอเนส* - บิดา เป็นคนแรกที่ชิอาเฟอร์รู้สึกสนิทด้วย
* *เซียร่า ลิโอเนส* - พี่สาว ช่วงก่อนเข้าทำงานทั้งสองไม่ค่อยได้พบกันนัก เพราะเซียร่าได้รับการเลี้ยงดูโดยคุณยาย ขณะที่ชิอาเฟอร์ได้อยู่กับพ่อแม่
* *เร็น กอร์นอล* - เพื่อนสนิท โดยทั้งสองพบกันครั้งแรกในเขตสัตว์สังเคราะห์แต่ไม่ได้รู้จักชื่อกัน เริ่มสนิทกันเมื่อสมัยเรียนในไฮสคูล เร็นมักขอให้ชิอาเฟอร์ช่วยติวหนังสือและแนะนำเวลาพบกับสถานการณ์ตึงเครียดอยู่เสมอ ชิอาเฟอร์ดูจะไม่ค่อยเห็นด้วยกับการที่เร็นพยายามยื้อชีวิตทุกคนไว้ เพราะในหลายกรณีถ้าหากลองมองไปถึงอนาคตข้างหน้า การทำให้เขาตายดูจะเป็นการตัดสินใจที่ดีกว่า
* *ดร.มาร์แชลล์ เวเรเนียร์* - ผู้ทำหน้าที่ดูแลชิอาเฟอร์เมื่อครั้งที่อยู่ในเขตสัตว์สังเคราะห์และเปิดโปงความจริงเกี่ยวกับการตายของทุกคน
* *เจวิส เชียวาริโน่* - เพื่อนสนิทและเจ้าหนี้ พบกันในสมัยไฮสคูลโดยรู้จักผ่านเร็น แม้อีกฝ่ายจะคอยกลั่นแกล้งและหาเรื่องถกเถียงอยู่บ่อยครั้ง แต่ก็ยังคงเป็นเพื่อนที่ดีต่อกัน
* *ฮิวะนาบะ โอกิมิ* - อดีตรูมเมทและผู้อยู่ในการดูแล การเจอกันของทั้งสองดูจะมาในรูปแบบที่ไม่ค่อยดีนัก แต่ก็จบด้วยรูปแบบความสัมพันธ์ในทางบวก เป็นคนแรกที่ทำให้ชิอาเฟอร์รู้จักที่จะดูแลใครสักคน

### Loop-0

ชิอาเฟอร์เป็นเพียงคนเดียวที่รอดมาได้จากการกวาดล้างเผ่าพันธุ์ และด้วยยีนที่ได้รับการตัดต่อทำให้เขามีอายุขัยยืนยาวไปจนถึงยุคบุกเบิกทางวิทยาการของเมือง ในช่วงนั้นนักวิจัยได้เชิญเขาไปยัง SCIENIA เพื่อให้ข้อมูลเพิ่มเติมเกี่ยวกับสัตว์สังเคราะห์ที่สามารถเก็บตัวอย่างมาได้ โดยหนึ่งในนั้นคือเร็นนั่นเอง

ทั้งตัวเขาและเหล่านักวิจัยตายลงด้วยอาวุธเช่นเดียวกับชาวเมืองคนอื่นๆ และถูกชุบขึ้นอีกครั้งโดย The Restorer ชิอาเฟอร์อยู่ในฐานะผู้ลักลอบเข้าเมืองเพราะไม่มีข้อมูลอยู่ในระบบ สิ่งที่ใช้อ้างอิงได้มีเพียงความทรงจำส่วนหนึ่งที่ยังหลงเหลืออยู่ ภาพถ่าย และบันทึกสงครามที่เขาเขียนไว้ ส่งผลให้เขากลับมามีอายุ 25 ปีอีกครั้ง (เนื่องจากบันทึกสิ้นสุดเมื่อเขาอายุได้ 25 ปี) และมีความทนทานทางกายที่ลดลงไปมาก (บันทึกไม่ได้กล่าวถึงขีดจำกัดที่แท้จริงไว้) แต่แม้จะถูกสังเคราะห์ขึ้นมาเกือบหมด แต่ตัวเขาก็ถูกใช้ในการเติมเต็มให้กับเร็นอยู่บ่อยครั้ง

## ข้อมูลอื่นๆ

* มีเชื้อชาติสก็อต และเคยสวมชุดของชาวสก๊อตเมื่ออายุได้ 10 ปี

## แจ้งถึงผู้เล่นคอมมู

ลักษณะการพูดของชิอาเฟอร์จะค่อนข้างออกแนวยุยงชวนตี มีแนวคิดในแง่ร้าย และอาจมีความหยาบคายในบางครั้ง หากมีความคับข้องใจหรือไม่สบายใจสามารถติดต่อ TTR-ME ได้ และต้องขออภัยล่วงหน้าด้วย

## เพิ่มเติม

1. ↑ สามารถอ่านนิยายได้ที่นี่ [1]http://writer.dek-d.com/mewwe/writer/view.php?id=1387759